Μαγκντί Γιακούμπ

Ο σερ Μαγκντί Χαμπίμπ Γιακούμπ (αγγλικά: Magdi Habib Yacoub, αραβικά: مجدى حبيب يعقوب , 16 Νοεμβρίου 1935) είναι Αιγύπτιος και Βρετανός  καρδιοθωρακοχειρουργός. Είναι καθηγητής καρδιοθωρακικής χειρουργικής στο Ιμπίριαλ Κόλετζ του Λονδίνου και εταίρος της Βασιλικής Εταιρίας. Εξειδικεύεται στη μεταμόσχευση καρδιάς και πνευμόνων, τη βαλβιδοπλαστική και την αποκατάσταση συγγενών καρδιακών ανωμαλιών.

O Γιακούμπ γεννήθηκε στο Κάιρο στις 16 Νοεμβρίου 1935 και σπούδασε στο Πανεπιστήμιο του Καΐρου, απ' όπου αποφοίτησε το 1957. Στη συνέχεια μετακόμισε στη Μεγάλη Βρετανία για μεταπτυχιακές σπουδές και έπειτα έγινε βοηθός καθηγητή στο Πανεπιστήμιο του Σικάγου. Το 1973 έγινε επιμελητής καρδιοθωρακικής χειρουργικής στο νοσοκομείο Χέρφιλντ, όπου δημιούργησε και εγκαθίδρυσε το μεγαλύτερο πρόγραμμα μεταμόσχευσης καρδιάς και πνεύμονα στον κόσμο το 1980. Ένας από τους πρώτους μεταμοσχευθέντες, ο Ντέρικ Μόρις, ήταν ο μακροβιότερος επιζήσαντας με μεταμοσχευμένη καρδιά στην Ευρώπη μέχρι τον θάνατό του τον Ιούλιο του 2005. Το ρεκόρ αυτό ξεπέρασε ένας άλλος ασθενής του Γιακούμπ, ο Τζον ΜακΚάφερτι, ο οποίος μεταμοσχεύθηκε στο Χέρφιλντ στις 20 Οκτωβρίου 1982 και επέζησε για πάνω από 33 χρόνια, μέχρι τις 10 Φεβρουαρίου 2016. Αναγνωρίστηκε ως ο μακροβιότερος επιζήσαντας ασθενής με μεταμοσχευμένη καρδιά από τα Ρεκόρ Γκίνες το 2013.Pioneering heart transplant patient who was given five years to live dies THIRTY THREE years later (and not from heart disease)

Στην Ελλάδα, ο Μαγκντί Γιακούμπ είναι ιδιαίτερα γνωστός επειδή το 1988 πραγματοποίησε επέμβαση αορτοστεφανιαίας παράκαμψης (bypass) στον τότε πρωθυπουργό Ανδρέα Παπανδρέου, ο οποίος βρισκόταν σε κρίσιμη κατάσταση.http://www.independent.co.uk/news/world/nation-waits-as-papandreou-weakens-1584173.htmlhttp://www.heraldscotland.com/news/12056966.Surgeon_in_bid_to_save_ailing_leader_British_doctor_says_Papandreou_still_has_chance/ Ανέλαβε την παρακολούθησή του και τον επισκέφθηκε ξανά το 1995, όταν νοσηλευόταν σε κρίσιμη κατάσταση στο Ωνάσειο Καρδιοχειρουργικό Κέντρο.

Ο Γιακούμπ χρίστηκε ιππότης το 1991, το 1998 έγινε μέλος της Ακαδημίας Ιατρικής και το 1999 εταίρος της Βασιλικής Εταιρίας. Το 2006 έλαβε το χρυσό βραβείο από την ευρωπαϊκή καρδιολογική εταιρεία. Το 2014 έγινε μέλος του Τάγματος της Τιμήςhttps://www.thegazette.co.uk/London/issue/60728/supplement/2 και το 2015 έλαβε το μετάλλιο Λίστερ από το Βασιλικό Κολέγιο Χειρουργών.

 Παραπομπές 

Κατηγορία:Χειρουργοί
Κατηγορία:Αιγύπτιοι επιστήμονες